कौशलेंद्र पटेल काशी के पूर्व मेयर हैं और मौजूदा समय में भाजपा के प्रदेश मंत्री के पद पर अपनी जिम्मेदारी निभा रहे हैं। पार्टी ने उनके नाम पर मुहर लगाई और डिप्टी सीएम केशव प्रसाद मौर्य ने उनके नाम की घोषणा की है। कौशलेंद्र पटेल लगातार भाजपा की प्रदेशीय मीटिंग में अपनी दावेदारी को पूरे दमखम से रख रहे थे और मुख्यमंत्री योगी आदित्यनाथ से उनकी नजदीकी और गोरखपुर लोक सभा के उपचुनाव में मिली जिम्मेदारी के बाद उनका कद बढ़ रहा था।